Leqdic n tiddukla ur yeqqim ara kan deg temsal n ddin maca yezger ɣer tsertit imi amussu-aghi isutur seg fransa ad skecmen aselmed n taɛrabt ɣer uɣerbaz. Akken daɣen tikti-agi ad tt-naf deg tbadut i tefka tedbelt n tiddukla i tɣelnawit n Lezzayer s ccetla aɛrab akked ddin ineslem, refden tanfalit tazamulit ideg qqaren “Lislam d ddin-nneɣ, taɛrabt d tutlayt-nneɣ, Lezzayer d tamurt-nneɣ”.